इटली की सर्वोच्च अदालत में बर्लुस्कोनी को झटका  
अदालत ने प्रतिरक्षा कानून के एक विशेष अनुच्छेद को खत्म करते हुए पीएम बर्लुस्कोनी के खिलाफ भ्रष्टाचार के मामले में मुकदमा चलाने के रास्ते खोल दिए।
इटली की सर्वोच्च अदालत ने प्रतिरक्षा कानून के एक विशेष अनुच्छेद को खत्म करते हुए प्रधानमंत्री सिल्वियो बर्लुस्कोनी के खिलाफ भ्रष्टाचार के मामले में मुकदमा चलाने के रास्ते खोल दिए।  यहां की संवैधानिक अदालत ने प्रतिरक्षा कानून के एक अनुच्छेद को खत्म करने का आदेश दिया। इस अनुच्छेद के तहत बर्लुस्कोनी और अन्य नेताओं को भ्रष्टाचार के मामले में राहत मिली हुई थी। 15 न्यायाधीशों की खंडपीठ ने एक बयान जारी कर कहा कि यह अनुच्छेद अवैध है।  अदालत के इस फैसले के बाद बर्लुस्कोनी के कार्यालय ने एक बयान जारी कर कहा कि प्रधानमंत्री ने अदालती फैसले पर कोई टिप्पणी नहीं की है और इस पर कोई बयान भी नहीं देना चाहते।  न्याय मंत्री एंजेलिनो अल्फानो ने कहा कि अदालत के फैसले से इस बात की पुष्टि होती है, न्यायिक अधिकारियों को अपने आधिकारिक कर्तव्यों का निर्वहन करना होगा।